Wilhelm van der Walt, gebore 18 Augustus 1984, in Bloemfontein, Vrystaat, is 'n Suid-Afrikaanse akteur. Van der Walt het sy debuut op televisie gemaak in die SABC 2-sepie, 7de Laan, as die karakter Ty Prinsloo. Hy het BA Drama en Teaterkuns aan die Universiteit van die Vrystaat studeer en het sy honneursgraad in 2007 behaal. Hy het sy studies voortgesit en sy meestergraad aan die Universiteit Stellenbosch behaal terwyl hy ook meer blootstelling aan ander teatergenres gehad het en sy loopbaan as akteur kon verryk.